turjo4nis/wikipedia-bn-dump-20250701 huggingface dataset:
চেনচিনিয়েন

চেনচিনিয়েন (,  উচ্চারণঃ টনি ট্যান); হচ্ছেন ২০১১ পহেলা সেপ্টেম্বর থেকে দায়িত্ব পালন করে আসা সিঙ্গাপুরের সপ্তম রাষ্ট্রপতি। ১৯৪০ সালের ৭ই ফেব্রুয়ারি জন্ম নেয়া এই রাজনীতিবিদ ১৯৭৯ সাল থেকে ২০০৬ সাল পর্যন্ত সংসদ সদস্য হওয়া থেকে দেশটির বিভিন্ন মন্ত্রলায়ের দায়িত্ব পালন করেছেন। এর মধ্যে তিনি প্রতিরক্ষা, বাণিজ্য, শিক্ষা এবং শিল্প ও বাণিজ্য মন্ত্রী ছিলেন। আশির দশকের শেষের দিকে সিঙ্গাপুরের প্রতিষ্ঠাতা ও জনক লি কুয়ান ইউ প্রধান মন্ত্রী পদে তার উত্তরাধিকারী হিসেবে চেনকে প্রথম পছন্দ হিসেবে উল্লেখিত করেন, কিন্তু যা চেন পরে প্রত্যাখ্যান করেন। 

২০০৬ সালে সংসদ সদস্য থেকে সরে দাঁড়ানোর পরে তিনি সিঙ্গাপুরের সরকারি বিনিয়োগ সংস্থার (জিআইসি) ভারপ্রাপ্ত সভাপতি এবং সিঙ্গাপুর প্রেস হোল্ডিংস লিমিটেডের সভাপতির দায়িত্ব নেন। তিনি এসময় জাতীয় গবেষণা প্রতিষ্ঠানের সভাপতিরও দায়িত্ব পালন করেন।  কিন্তু ২০১১ সালের জুলাই মাসে তিনি এই রাষ্ট্রপতি নির্বাচনে প্রতিদ্বন্দ্বিতা করার জন্য এ সকল পদ থেকে সরে দাঁড়ান। তিনি এই নির্বাচনে ৩৫.২০ শতাংশ ভোট পেয়ে বিজয় লাভ করেন, যা ছিল দ্বিতীয় প্রার্থীর চেয়ে ০.৩৪% বেশি। চেনচিনিয়েন ২০১১ সালের ১ সেপ্টেম্বর সিঙ্গাপুরের রাস্ট্রপতির দায়িত্ব গ্রহণ করেন।

প্ররম্ভিক জীবন 
চেনচিনিয়েন সেইন্ট পেট্রিকস স্কুল ও সেইন্ট জোসেপস ইন্সটিউট থেকে পড়াশোনা করেন। সরকারী বৃত্তি পাওয়ায় তিনি সিঙ্গাপুর বিশ্ববিদ্যালয় (বর্তমানে সিঙ্গাপুরের জাতীয় বিশ্ববিদ্যালয়) থেকে পদার্থ বিজ্ঞানে প্রথম শ্রেণীর সম্মাননা পান। তিনি ম্যাসাচুসেট্‌স ইনস্টিটিউট অফ টেকনোলজি বিজ্ঞানে স্নাতকোত্তর ডিগ্রী (এমএস) নেন। তিনি পরে এডিলেড বিশ্ববিদ্যালয় থেকে ফলিত গণিতে পিএইচডি করেন।

ব্যক্তিগত জীবনে চেনচিনিয়েন ১৯৬৪ সালে ম্যারি চী বী কিয়াং কে () বিয়ে। তিন ছেলে ও এক মেয় নিয়ে মোট চার সন্তানের পিতা-মাতা তারা।

তথ্যসূত্র 

 

১৯৪০-এ জন্ম
জীবিত ব্যক্তি
সিঙ্গাপুর বিশ্ববিদ্যালয়ের প্রাক্তন শিক্ষার্থী
এডিলেড বিশ্ববিদ্যালয়ের প্রাক্তন শিক্ষার্থী
সিঙ্গাপুরের অর্থমন্ত্রী
সিঙ্গাপুরের উপপ্রধানমন্ত্রী
পিপলস অ্যাকশন পার্টির রাজনীতিবিদ
সিঙ্গাপুরের রাষ্ট্রপতি
দ্কোন-ম্ছোগ-ছোস-'ফেল

দ্কোন-ম্ছোগ-ছোস-'ফেল () (১৫৭৩-১৬৪৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের পঁয়ত্রিশতম দ্গা'-ল্দান-খ্রি-পা বা প্রধান ছিলেন।

প্রথম জীবন
দ্কোন-ম্ছোগ-ছোস-'ফেল ১৫৭৩ খ্রিষ্টাব্দে দক্ষিণ তিব্বতের গ্র্বা-নাং-দ্গোন-ঝোল () নামক স্থানে জন্মগ্রহণ করেন। শৈশবে তাকে ব্ক্রা-শিস-ছোস-লিং () নামক মঠে ব্সোদ-নাম্স-র্গ্যাল () নামক এক বৌদ্ধ ভিক্ষু দীক্ষাদান করেন। বারো বছর বয়সে তিনি দ্বাগ্স-পো () বিহারে স্লোব-দ্পোন-ব্লো-ব্জাং-ছোস-'ফেল () নামক শিক্ষার্থীর শপথ গ্রহণ করেন। এরপর তিনি স্ক্যি-শোদ () বৌদ্ধবিহারে সূত্র ও তন্ত্র সম্বন্ধে শিক্ষালাভ করেন। চব্বিশ বছর বয়সে দ্পাল-'ব্যোর-র্গ্যা-ম্ত্শো নামক পচিশতম দ্গা'-ল্দান-খ্রি-পা তাকে ভিক্ষুর শপথ দান করেন। তৃতীয় দলাই লামা ব্সোদ-নাম্স-র্গ্যা-ম্ত্শো এবং ব্লো-গ্রোস-র্গ্যা-ম্ত্শো নামক ত্রিশতম দ্গা'-ল্দান-খ্রি-পা তার অন্যতম উল্লেখযোগ্য শিক্ষক ছিলেন।

পরবর্তী জীবন
শিক্ষালাভের পর তিনি গ্সাং-ফু-রা-বা-স্তোদ () এবং গ্যুতো মহাবিদ্যালয়ে অধ্যাপনা করেন। এই সময় তিনি চতুর্থ দলাই লামা য়োন-তান-র্গ্যা-ম্ত্শোকে শিক্ষাদান করেন। তিনি ১৬১২ খ্রিষ্টাব্দে গ্যুতো মহাবিদ্যালয়ের প্রধান, ১৬১৬ খ্রিষ্টাব্দে রিন-ছেন-গ্লিং () মঠের প্রধান এবং ১৬২০ খিষ্টাব্দে গ্সাং-ফু () বৌদ্ধবিহারের প্রধান হিসেবে অধিষ্ঠিত হন। এছাড়াও তিনি স্ক্যোর-মো-লুং (), গ্সাং-স্ঙ্গাগ্স-ম্খার (), 'ও-খা-র্দ্জিং-স্প্যি () প্রভৃতি বৌদ্ধবিহারেরও প্রধান নির্বাচিত হন। তিনি ১৬২৩ খ্রিষ্টাব্দে ব্লো-গ্সাল-গ্লিং () বৌদ্ধবিহারে ও ১৬২৫ খ্রিষ্টাব্দে দ্গা'-ল্দান বৌদ্ধবিহার বিশ্ববিদ্যালয়ের শার-র্ত্সে মহাবিদ্যালয়ে অধ্যাপনা করেন। ১৬২৯ খ্রিষ্টাব্দে তিনি দ্গা'-ল্দান বৌদ্ধবিহারের পঁয়ত্রিশতম দ্গা'-ল্দান-খ্রি-পা হিসেবে মনোনীত হন এবং নয় বছর ঐ পদে থাকেন। তিনি পঞ্চম দলাই লামা ঙ্গাগ-দ্বাং-ব্লো-ব্জাং-র্গ্যা-ম্ত্শোর শিক্ষক হিসেবে দায়িত্ব পালন করেন।

তথ্যসূত্র 

১৫৭৩-এ জন্ম
১৬৪৪-এ মৃত্যু
গানদেন ত্রিপা
সফিয়ার রহমান

সফিয়ার রহমান (জন্ম: জুন, ১৯৩৬ - মৃত্যু: মে ৯, ২০১৪) একজন বাংলাদেশী ভাষা সংগ্রামী,সমাজসেবক। তিনি বাংলা ভাষা আন্দোলনে নীলফামারীতে ভূমিকা পালন করেন।

জন্ম ও শিক্ষাজীবন 
সফিয়ার রহমান ১৯৩৬ সালের জুন নীলফামারীর উকিলপাড়ায় জন্মগ্রহণ করেন। ভাষা আন্দোলনের সঙ্গে যুক্ত থাকার জন্য তাকে কারাবরণ করতে হয়। সেই কারণে তাকে ম্যাট্রিক পরীক্ষা ঢাকা কেন্দ্রীয় কারাগার থেকে পরীক্ষা দিতে হয়। পরীক্ষায় তিনি উর্ত্তীণ হন। ১৯৫৮ সালে তৎকালীন এসডিও অফিসে নিম্নমান সহকারী হিসেবে কর্মজীবন শুরু করেন। ১৯৯৫ সালে উচ্চমান সহকারী হিসেবে চাকরি থেকে অবসর নেন।

ভাষা আন্দোনের ভূমিকা 
সফিয়ার রহমান ১৯৫২ সালে ভাষা আন্দোলনের সঙ্গে যুক্ত হন। তিনি সেই সময় মহকুমা ছাত্র রাজনীতি সঙ্গে যুক্ত ছিলেন।  ছাত্র রাজনীতি করার কারণে তিনি নীলফামারীতে ভাষা আন্দোলনের বিশেষ ভূমিকা পালন করেন। ভাষা আন্দোলনের কারণ তাকে ২৮ ফেব্রুয়ারি রাতে কারাবরণ করতে হয়।

মৃত্যু
ভাষাসংগ্রামী সফিয়ার রহমান বার্ধক্যজনিত রোগে আক্রান্ত হয়ে ২০১৪ সালের  ৯ মে, শুক্রবার সকাল সাড়ে ৭টায় জেলা শহরের উকিল পাড়ার নিজ বাসভবনে মৃত্যুবরণ করেন। মৃত্যুকালে তিনি স্ত্রী, দুই ছেলে রেখে গেছেন।

তথ্যসূত্র

১৯৩৬-এ জন্ম
২০১৪-এ মৃত্যু
বাংলা ভাষা আন্দোলনের সক্রিয় কর্মী
এজিয়ান সাগর

এজিয়ান সাগর (; ) হল ভূমধ্যসাগরের সম্প্রসারিত উপসাগর যা গ্রিস ও আনাতোলীয় উপদ্বীপসমূহের মাঝে অবস্থিত। গ্রীস এবং তুরস্কের মাঝে এই সাগরের অবস্থান। এটি দার্দানেলাস ও বসফরাস প্রণালী দ্বারা মার্মারা উপসাগর ও কৃষ্ণ সাগরের সাথে যুক্ত হয়েছে। এই সাগরে রয়েছে এজিয়ান দ্বীপসমূহের অবস্থান। এই সাগরের সর্বোচ্চ গভীরতা ৩,৫৪৪ মিটার, যা ক্রিট দ্বীপের অবস্থিত।

এজিয়ান দ্বীপসমূহকে নানা দ্বীপপুঞ্জে ভাগ করা যায়, যার মধ্যে আছে ডোডেক্যানিস দ্বীপপুঞ্জ , সাইক্ল্যাডিস দ্বীপপুঞ্জ , স্পোরাডস দ্বীপপুঞ্জ , স্যারনীয় দ্বীপপুঞ্জ, উত্তর এজিয়ান দ্বীপপুঞ্জ এবং ক্রিট ও এর চারপাশের দ্বীপসমূহ। ডোডেক্যানিস দ্বীপপুঞ্জ দক্ষিণ-পূর্বে অবস্থিত, যাতে আছে রোডস, কোস ও পাতমোস দ্বীপসমূহ। দেলোস ন্যাক্সস ইত্যাদি দ্বীপসমূহ সমুদ্রের দক্ষিণে সাইক্ল্যাডিস দ্বীপপুঞ্জে অবস্থিত। গ্রিস দ্বিতীয় বৃহত্তম দ্বীপ হল ইউবেয়া, যেটি এজিয়ান সাগরে অবস্থিত।

ভূগোল 
এজিয়ান সাগরের আয়তন প্রায় ২১৪০০০ বর্গ কিলোমিটার। দ্রাঘিমাংশ বরাবর এই সাগরের দৈর্ঘ্য প্রায় ৬১০ কিলোমিটার বা ৩৮০ মাইল এবং অক্ষাংশ বরারবর দৈর্ঘ্য ৩০০ কিলোমিটার বা ১৯০ মাইল। এজিয়ান সাগরের সর্বোচ্চ গভীরতা ৩৫৪৩ মিটার। এই সাগরেই এজিয়ান দ্বীপপুঞ্জের অবস্থান। সাগরের দক্ষিণ দিকে কিথেরা, অ্যান্তিকিথেরা, ক্রিট, কাওস, কার্পাথোস ও রোডস দ্বীপগুলি সাগরটির সীমানা নির্দেশ করে।

ইতিহাস 

বর্তমান এজিয়ান সাগর উপকূলবর্তী অঞ্চলের ইতিহাস প্রায় ৪০০০ খৃষ্টুপূর্বে সূচনা হয়েছিল। এর আগে এজিয়ান সাগরের সর্বত্র পানি পৃষ্ঠ বর্তমানের চেয়ে প্রায় ১৩০ মিটার নিচু ছিল। বর্তমানে যে উপকূল দেখা যায়, তার অভ্যুত্থান প্রায় ৭০০০ খৃষ্টপূর্বের দিকে। ব্রোঞ্জ যুগ পরবর্তীকালে গ্রীস ও এজিয়ান সাগর অঞ্চল একত্রে এজিয়ান সভ্যতা নামে পরিচিতি পায়। প্রাযীনকালে এই সাগরের তীরবর্তী অঞ্চলেই বিশ্বের প্রাচীনতম দুইটি সভ্যতা মিনোয়ান ও মিসেনিয়ান গ্রিসের উত্থান হয়েছিল।

এরপরে শহর কেন্দ্রিক রাজ্য এথেন্স এবং স্পার্টার উত্থান হয়। এগুলো এথেনিয়ান সাম্রাজ্য ও হেলেনিক সভ্যতার অন্তর্গত। প্লেটো গ্রীকদের এজিয়ান সাগরের তীরে অবস্থান সম্পর্কে বলেছিলেন যে, ব্যাঙ যেভাবে পুকুরে অবস্থান করে, তেমনি গ্রীকরা এজিয়ান সাগর-তীরে বাস করে।

তথ্যসূত্র

বহিঃসংযোগ 

 

ভূমধ্যসাগরের প্রান্তিক সাগর
ইউরোপীয় সাগর
এশিয়ার সাগর
দক্ষিণ ইউরোপের ভূগোল
পশ্চিম এশিয়ার ভূগোল
ভ্যাস্টারবটেনস রেজিমেন্তে

ভ্যাস্টারবটেনস রেজিমেন্তে (ভ্যাস্টারবটেনস রেজিমেন্ট), পদসমূহ হল আই ১৯, আই ১৯, আই ২০ এবং আই ২০/ফো ৬১, ছিল একটি সুইডীয় সামরিক বাহিনীর পদাতিকবর্গের রেজিমেন্ট যার সূচনা মূলত ঘটেছিল ষোড়শ শতাব্দির দিকে। ২০০০ সালে এটিকে ভেঙে দেয়া হয়। রেজিমেন্টের সৈনিকদের মূলত ভ্যাস্টারবটেন থেকে নিয়োগ দেয়া হত এবং পরবর্তীতে এটি সৈন্য সরবরাহের শহর (গ্যারিসন) হয়ে ওঠে।

ইতিহাস 
১৫৫০ বা ১৫৬০-এর দিকে ফানিকর (কোম্পানি) এর উদ্ভব ঘটে ভ্যাস্টারবটেন অঞ্চলে। ১৬১৫ সালে এই ইউনিট—ফানিকরের সাথে (নিকটবর্তী অ্যাঞ্জারম্যানল্যান্ড, মেডালপ্যাড, হলসিংল্যান্ড ও গ্যাস্ট্রিকল্যান্ড প্রদেশসমূহ থেকে) —গুস্তভ দ্বিতীয় অ্যাডলফ কর্তৃক আয়োজিত হয়ে মোট ২৪ কোম্পানিকে নিযুক্ত করা হয় ভ্যাস্টারবটেনে। নরল্যান্ডস স্টোরেজেমেন্তে]]র মোট তিনটি ফিল্ড রেজিমেন্ট ছিল যার মধ্যে একটি ছিল ভ্যাস্টারবটেনস রেজিমেন্তে। প্রায় ১৬২৪ সালের দিকে এই বড় রেজিমেন্টটি স্থায়ীভাবে তিনটি ছোট রেজিমেন্টে বিভক্ত হউয়, যার একটি ছিল ভ্যাস্টারবটেনস রেজিমেন্তে।

ভ্যাস্টারবটেনস রেজিমেন্তে ছিল  ১৬৩৪ সালের সুইডীয় সংবিধানে উল্লেখিত প্রকৃত ২০টি সুইডীয় পদাতিকবর্গ রেজিমেন্টের একটি। ১৬৯৬ সালে রেজিমেন্টটি অ্যালটেড হয়। ১৮২৯ সালে এর নাম পরিবর্তিত হয়ে হয় ভ্যাস্টারবটেনস ফাল্টজাগাররেজিমেন্তে এবং অন্যান্যরা হয় নরবটনস ফাল্টজাগাররেজিমেন্তে। ১৮৯২ সালে রেজিমেন্টটিকে রেজিমেন্টের মত করা হয় এবং আবারও ভ্যাস্টারবটেনস রেজিমেন্তে নাম দেয়া হয়, রেজিমেন্টটির ভ্যাস্টারবটেনের বিভিন্ন স্থানে প্রশিক্ষণ স্থল রয়েছে, কিন্তু ধীরে ধীরে ১৯০৯ সালে উমিয়ায় সৈন্য সরবরাহের স্থান করা হয়।

১৮১৬ সালে সাধারণ ক্রমে রেজিমেন্টটিকে আই ১৯ (১৯তম পদাতিকবর্গের রেজিমেন্ট) স্বীকৃতি দেয়া হয় কিন্তু ইউনিটটি বিভক্ত হলে পদটি নরবটনস ফাল্টজাগাররেজিমেন্তেকে দেয়া হয় এবং ভ্যাস্টারবটেনস ফাল্টজাগাররেজিমেন্তেকে আই ১৯ (১৯তম পদাতিকবর্গের রেজিমেন্ট) দেয়া হয়। ১৮৯২ সালে যখন রেজিমেন্টটি এর পুরোনো আম এবং আকার ধারণ করে, এর পদ পরিবর্তন করেন আই ২০ (২০তম পদাতিকবর্গের রেজিমেন্ট) করা হয়।

সামরিক অভিযান 
 দ্বিতীয় পোলিশ যুদ্ধ (১৬০০–১৬২৯)
 ত্রিশ বছরের যুদ্ধ (১৬৩০–১৬৪৮)
 উত্তরের যুদ্ধ (১৬৫৫–১৬৬১)
 স্ক্যানিয় যুদ্ধ (১৬৭৪ndash;১৬৭৯)
 গ্রেট উত্তরের যুদ্ধ (১৭০০–১৭২১)
 হাটস রাশিয় যুদ্ধ (১৭৪১–১৭৪৩)
 সাত বছরের যুদ্ধ (১৭৫৭–১৭৬২)
 তৃতীয় গুস্তাভের রাশিয় যুদ্ধ (১৭৮৮–১৭৯০)
ফিনীয় যুদ্ধ (১৮০৮–১৮০৯)
 নরওয়ের বিরুদ্ধে সুইডীয় সামরিক অভিযান (১৮১৪)

সংস্থা 

১৬৩৪(?)
লাইফ কোম্পানি
শীর্ষ লেফটেনেন্ট-এর কোম্পানী
মেজর এর কোম্পানী
লভেঞ্জারস কোম্পানি
কালিক্স কোম্পানি
বাইগডিয়া কোম্পানী 
স্কেললেফ্টেঅ কোম্পানী 
পিটিয়া কোম্পানী

১৮৪১
লাইফ কোম্পানি 
স্কেললেফ্টেঅ কোম্পানী 
বাইগডিয়া কোম্পানী 
লভেঞ্জারস কোম্পানী

শিরোনাম, পদ এবং সৈন্য সরবরাহ

আরো দেখুন 
সুইডীয় বাহিনীর তালিকা
সুইডেনের প্রদেশসমূহ

তথ্যসূত্র 

ছাপা

অনলাইন

সুইডেনের পদাতিক বাহিনী
গ্রোন এল্ড, উমিয়া

গ্রোন এল্ড (; ) হল জার্নভাগস্টোর্গেট, উমিয়া, সুইডেনে অবস্থিত শিল্পী ভিকে লিন্ডস্ট্র্যান্ড কর্তৃক নির্মিত কাচের ভাস্কর্য যা উমিয়ার ঠিক উমিয়া কেন্দ্রীয় স্টেশনে অবস্থিত। নয় মিটার দৈর্ঘ্যের এই কাচের ভাস্কর্যটি ১৯৭০ সালে এর উদ্বোধনের সময় ছিল পৃথিবীর সর্বোচ্চ কাচের ভাস্কর্য।

ইতিহাস 
এইচএসবির প্রধান সিভেন ওয়াল্যান্ডার ভিকে লিন্ডস্ট্র্যান্ড কর্তৃক নির্মিত 'প্রিসমা ভাস্কর্যটি দেখার পরেই অপর একটি ভাস্কর্য নির্মাণের কথা বলেন। এইচএসবি গ্রোন এল্ডকে উমিয়া মিউনিসিপ্যালিটিকে দান করেন কিন্তু তারাই এর নির্মাণব্যয় বহন করেছিল।

লেনার্ট জোহানসন, যিনি ১৯৭০ সালে ভাস্কর্যটিকে একত্রিত করেন, তিনি সাংবাদিকদের কাছে ২০১৩ সালের ডিসেম্বরে বলেন যে ভাস্কর্যটির একটি কাচের ফ্রেমে মাও জিডং-এর একটি লুকানো ছবি রয়েছে এবং তিনিই ছবিটিকে লুকিয়েছিলেন।

 ভাস্কর্য গ্রোন এল্ড'' মোট তিনটি পাকান কাচ থাম দিয়ে গঠিত যা ধীরে ধীরে সরু অয়ে উপরে উঠে গেছে। কাচের থামগুলো তিন হাজার, নয় মিলিমিটার তীক্ষ্ণ কাচের প্লেট দিয়ে তৈরি হয়েছে যা সুইডেনের এমাবোডা গ্লাসভার্ক বানিয়েছিলেন। এই কাচের টুকরোগুলোকে কঠিন জলবায়ুর মাঝে টিকে থাকার জন্য ইপক্সি গ্লু দিয়ে আটকানো হয়েছে। নয় মিটার উচ্চতাবিশিষ্ট এই ভাস্কর্যর ওজন ৪৫ টন এবং এটি ভারী কনক্রিটনির্মিত বেদীর ওপর অবস্থিত যা গভীর পাইলিং দ্বারা তৈরি হয়েছে।

তথ্যসূত্র 

সুইডেনের শিল্প
সুইডেনের বাহ্যিক ভাস্কর্য
উমিয়া
১৯৭০-এর ভাস্কর্য
কান্দাহার (দ্ব্যর্থতা নিরসন)

কান্দাহার বলতে হয়তোবা বোঝায়:

স্থান

আফগানিস্তান 
 কান্দা (গ্রাম) - মিঠাপুর ইউনিয়ন এর একটি গ্রাম
 কান্দাহার - আফগানিস্তানের দ্বিতীয় বৃহত্তম শহর
 কান্দাহার প্রদেশ - আফগানিস্তানের দক্ষিণাঞ্চলের প্রদেশ
 কান্দাহার বিভাগ - আফগানিস্তানের বিভাগ

ইরান 
 কান্দাহার, দালাহু - ইরানের একটি গ্রাম

অন্যান্য 
 এইচএমএস কান্দাহার (এফ-২৮) - ব্রিটিশ রাজকীয় নৌ বাহিনীর জাহাজ
সাংস-র্গ্যাস-য়ে-শেস

সাংস-র্গ্যাস-য়ে-শেস () (১৫২৫-১৫৯১) তিব্বতের রি-বো-দ্গে-'ফেল () বৌদ্ধবিহারের প্রধান ছিলেন।

সংক্ষিপ্ত জীবনী
সাংস-র্গ্যাস-য়ে-শেস ১৫২৫ খ্রিষ্টাব্দে মধ্য তিব্বতের দ্রুগ-ব্র্গ্যা () নামক শহরে জন্মগ্রহণ করেন। তার পিতা-মাতার চার পুত্রের মধ্যে তিনি ছিলেন সর্বকনিষ্ঠ। তিনি য়োন-তান-ব্জাং-পো () নামক বাস-সো-ল্হুন-গ্রুব-ব্দে-ছেন () বৌদ্ধবিহারের এক ভিক্ষুর নিকট শিক্ষার্থীর শপথ এবং অক্ষোভ্য, বজ্রভৈরব, গুহ্যসমাজতন্ত্র প্রভৃতি বিষয় সম্বন্ধে শিক্ষালাভ করেন। পনেরো বছর বয়সে তিনি ব্ক্রা-শিস-ল্হুন-পো বৌদ্ধবিহারে ব্র্ত্সোন-'গ্রুস-র্গ্যাল-ম্ত্শান () নামক থোস-ব্সাম-গ্লিং () নামক মহাবিদ্যালয়ের প্রধানের নিকট অধ্যয়ন করেন। পরের বছর তিনি লেগ্স-গ্রুব () মহাবিদ্যালয়ে জাম-দ্ব্যাং-দ্গে-'দুন-ব্লো-ব্জাং () নামক ধর্মকীর্তির প্রমাণবার্ত্তিকা বিষয়ক পন্ডিতের নিকট মধ্যমক সম্বন্ধে অধ্যয়ন করেন। পঁচিশ বছর বয়সে তিনি দ্গে-ব্শেস ) উপাধি লাভ করেন। এরপর তিনি গাংস-চান-ছোস-'ফেল () বৌদ্ধবিহারে দোন-য়োদ-র্গ্যাল-ম্ত্শান () নামক মহাপন্ডিতের নিকট এবং লাসা শহরের র্গ্যুদ-স্মাদ () মহাবিদ্যালয়ে চক্রসম্বর, বজ্রভৈরব ও গুহ্যসমাজতন্ত্র সম্বন্ধে অধ্যয়ন করেন। এই সময় তিনি ফ্যোগ্স-লাস-র্নাম-পার-র্গ্যাল-বা () নামক রি-বো-দ্গে-'ফেল () বৌদ্ধবিহারের প্রধানের নিকট ভিক্ষুর শপথ ও দ্বেন-সা-পা-ব্লো-ব্জাং-দোন-গ্রুব নামক পন্ডিতের নিকট শিক্ষাগ্রহণ করেন। পরবর্তীকালে তিনি রি-বো-দ্গে-'ফেল () বৌদ্ধবিহারের প্রধান হিসেবে নির্বাচিত হন। তার অন্যতম উল্লেখযোগ্য শিষ্য ছিলেন চতুর্থ পাঞ্চেন লামা ব্লো-ব্জাং-ছোস-ক্যি-র্গ্যাল-ম্ত্শান।।

তথ্যসূত্র

আরো পড়ুন
 Willis, Janice D. 1995. Enlightened Beings: Life Stories from the Ganden Oral Tradition. Boston: Wisdom Publications, pp. 73–82.
Willis, Janice D. 1985. “Preliminary Remarks on the Nature of rNam-thar: Early dGe-lugs-pa Siddha Biographies.” In Soundings in Tibetan Civilizations. Barbara Aziz and Matthew Kapstein, eds. Delhi: Manohar.

১৫২৫-এ জন্ম
১৫৯১-এ মৃত্যু
গেলুগ
কৌরব

মহারাজ সংবরণ ও সূর্যকন্যা তপতীর পুত্র ছিলেন কুরু । রাজা কুরুর বংশধরদের কৌরব বলা হয় । কিন্তু মহাভারতে বিশেষভাবে দুর্যোধন এবং তার শত ভাইকে কৌরব আর কুরুক্ষেত্রের যুদ্ধে তাদের পক্ষকে কৌরবপক্ষ বলা হয়েছে ।

কৌরবদের তালিকা
কৌরবদের নামের তালিকা সর্বাগ্রজ থেকে সর্বানুজ অনুযায়ী সাজানো হলো:-

 দুর্যোধন
 যুযুৎসু (গান্ধারীর দাসী সুগদার পুত্র)
 দুঃশাসন
 দুঃসহ
 দুঃশলা
 জলসন্ধ
 সাম
 সহ
 বিন্দ
 অনুবিন্দ
 দুর্ধর্ষ
 সুবাহু
 দুষ্প্রদর্শন
 দুর্মর্ষণ
 দুর্মুখ
 দুষ্কর্ম
 বিম্ব
 বিভিমশতি
 বিকর্ণ
 সুলোচন
 চিত্রা
 উপচিত্রা
 চিত্রাক্ষ
 চারুচিত্র
 শরাসন
 দুর্মদা
 দুষ্প্রগাহ
 বিভিৎসু
 বিকাত
 উর্ণনাভ 
 সুনাভ
 নন্দ
 উপনন্দক
 সেনাপতি
 সুশেনা
 কুন্দোদর
 মহোদর
 চিত্রবন
 চিত্রবর্মা
 সুবর্মা
 দুর্বিমোচন
 অয়োবাহু
 মহাবাহু
 চিত্রাঙ্গ
 চিত্রকুণ্ডলা
 ভীমবেগ
 ভীমবালা
 বলাকি
 বলবর্ধন
 উগ্রায়ুধ
 ভীমকর্মা
 কনাকায়ু
 দ্রিধায়ুধ
 দ্রিধাবর্মা
 দ্রিধাক্ষত্র
 সোমকীর্তি
 অনুদর
 দ্রিধাসন্ধ
 চিত্রসেন
 সত্যসন্ধ
 সাধঃসুবক
 উগ্রশ্রব
 অশ্বসেন
 সেনানী
 দুষ্পরাজয়
 অপরাজিতা
 পণ্ডিতক
 বিশালাক্ষ
 দুর্বর
 দ্রিধাহস্ত
 সুহস্ত
 বটবেগ
 সুবর্চ
 আদিত্যকেতু
 বাহঃবশী
 নাগদন্ত
 উগ্রায়ি
 কবাচি
 নিশাঙ্গী
 পাশী
 দণ্ডধারা
 ধনুর্গ্রহ
 উগ্র
 ভীমরথ
 বীর
 বীরবাহু
 অলোলুপা
 অভয়
 রৌদ্রকর্ম
 দ্রিধারথ
 অনাদৃশ্য
 কুণ্ডভেদী
 ভৈরবী
 দীর্ঘলোচন
 দীর্ঘবাহু
 মহাবাহু
 ভূধোরু
 কনকধ্বজা
 কুন্ডশী
 বিরাজ
 দীর্ঘরোম
 প্রমতি

টীকা

তথ্যসূত্র

মহাভারতের চরিত্র
মহাভারত
সুলতানা (অভিনেত্রী)

সুলতানা (যিনি সুলতানা রাজ্জাক নামেও পরিচিত) ছিলেন ভারতীয় হিন্দি চলচ্চিত্রে প্রাথমিকভাবে অভিনয় করা জনপ্রিয় চলচ্চিত্র অভিনেত্রী। তিনি নির্বাক চলচ্চিত্রে এবং পরবর্তীতে সবাক চলচ্চিত্রে উভয়ই অসাধারণ অভিনয় করেছেন। তিনি ছিলেন ভারতের প্রথম নারী চলচ্চিত্র পরিচালক ফাতিমা বেগম এর কন্যা। যুবাইদা ছিলেন (ভারতের প্রথম সবাক চলচ্চিত্র আলম আরা (১৯৩১) এর অন্যতম একজন অভিনেত্রী) সুলতানা এর ছোট বোন।

কর্মজীবন
সুলতানা সাধারণত নির্বাক চলচ্চিত্রে যুগের সময়ে রোমান্টিক ভূমিকায় অভিনয়ের জন্য জনপ্রিয় একজন অভিনেত্রী ছিলেন। তিনি ১৯২০ শতকের চলচ্চিত্র "বীর অভিমন্যু" (১৯২২) অভিনয়ের মাধ্যমে একজন অভিনেত্রী হিসাবে তার কর্মজীবন শুরু করেন।  পরবর্তীতে তিনি সবাক চলচ্চিত্রে অভিনয় করেন।

চলচ্চিত্রের তালিকা

নির্বাক চলচ্চিত্র

সবাক চলচ্চিত্র

প্রয়োজক

তথ্যসূত্র

বহিঃসংযোগ 
 সুলতানার সংক্ষিপ্ত জীবনী
 ছায়াছবির তালিকাসমূহ

ভারতীয় চলচ্চিত্র অভিনেত্রী
ভারতীয় মুসলিম
২০শ শতাব্দীর ভারতীয় অভিনেত্রী
হিন্দি চলচ্চিত্র অভিনেত্রী
গুজরাতি ব্যক্তি
ভারতীয় নির্বাক চলচ্চিত্র অভিনেত্রী
গুজরাতি বংশোদ্ভূত পাকিস্তানি ব্যক্তি
ব্রিটিশ ভারতীয় ব্যক্তি
শিখা চিরন্তন

শিখা চিরন্তন রাজধানী ঢাকার সোহরাওয়ার্দী উদ্যানে অবস্থিত একটি স্মরণ স্থাপনা। ১৯৭১ সালের ৭ মার্চ বঙ্গবন্ধু শেখ মুজিবুর রহমান এই স্থানটিতে দাঁড়িয়ে ঐতিহাসিক ৭ মার্চের ভাষণ প্রদান করেন এবং পাকিস্তানি বাহিনির আত্নসমর্পপের দলিল স্বাক্ষরের স্থান ও দিন কে স্মরণ করিয়ে দেয়। ৭ই মার্চ এর স্মৃতি স্বরণে ১৯৯৭ সালের ২৬শে মার্চ শিখা চিরন্তন উদ্বোধন করা হয়।

নির্মাণের ইতিহাস 
বঙ্গবন্ধুর ৭ মার্চের ভাষণ ও পাকিস্তানি বাহিনীর আত্মসমর্পণের দলিল স্বাক্ষরের এই স্থানটিকে স্মরণীয় করে রাখতে ১৯৯৬ সালে শিখা চিরন্তন স্থাপনের উদ্যোগ নেয়া হয়। এ উপলক্ষে ১৯৯৭ সালের ৭ মার্চ তৎকালীন প্রধানমন্ত্রী শেখ হাসিনা শিখা চিরন্তন প্রজ্বলন করেন এবং দেশব্যাপী শোভাযাত্রার উদ্বোধন করেন। ১৭ মার্চ, ১৯৯৭ বঙ্গবন্ধু শেখ মুজিবুর রহমানের জন্মস্থান গোপালগঞ্জের টুঙ্গিপাড়া ছুঁয়ে ২৬ মার্চ সোহরাওয়ার্দী উদ্যানে পৌঁছায় শিখা চিরন্তন। ওই দিন এটি স্থাপন করেন বিশ্বনন্দিত চার নেতা। শান্তিতে নোবেল বিজয়ী দক্ষিণ আফ্রিকার রাষ্ট্রপতি নেলসন ম্যান্ডেলা, ফিলিস্তিনের ইয়াসির আরাফাত, তুরস্কের সুলেমান ডেমিরেল এবং বাংলাদেশের তৎকালীন প্রধানমন্ত্রী শেখ হাসিনা। জাতীয় পতাকা উত্তোলন করেন তৎকালীন রাষ্ট্রপতি শাহাবুদ্দিন আহমেদ। ১৯৯৯ সালে সোহরাওয়ার্দী ‘শিখা চিরন্তন’ স্থাপন করা হয়।

চিত্রশালা

তথ্যসূত্র 

সোহরাওয়ার্দী উদ্যান
ঢাকার ভবন ও স্থাপনা
বাংলাদেশের স্বাধীনতা যুদ্ধের ভাস্কর্য
চিরন্তন শিখা
ন্যাং-রাল-ন্যি-মা-'ওদ-জের

ন্যাং-রাল-ন্যি-মা-'ওদ-জের ()  (১১২৪-১১৯২) তিব্বতী বৌদ্ধধর্মের র্ন্যিং-মা ধর্মসম্প্রদায়ের লুক্কায়িত প্রাচীন গ্রন্থের আবিষ্কারক বা গ্তের-স্তোন ছিলেন।

জন্ম ও শিক্ষা
ন্যাং-রাল-ন্যি-মা-'ওদ-জেরের পিতার নাম ছিল ন্যাং-স্তোন-ছোস-ক্যি-'খোর-লো () এবং মাতার নাম ছিল পে-মা-ব্দে-ছেন-র্ত্সাল ()। শৈশবে তার পিতা মাতা তাকে লোকচক্ষুর অন্তরালে গোপণে শিক্ষাদানের ব্যবস্থা করেন। তার পিতা তাকে হয়গ্রীব সম্বন্ধে শিক্ষাদা করেন। কৈশোরে পিতার মৃত্যুর পর তিনি তার জন্মস্থান ছেড়ে তিব্বতের বিভিন্ন স্থানে শিক্ষালাভের উদ্দেশ্যে বেড়িয়ে পড়েন। তিনি ছোস-ক্যি-গ্রাগ্স-পা () এবং ছোস-ক্যি-র্দো-র্জে () নামক দুই পন্ডিতের নিকট র্ন্যিং-মা ধর্মসম্প্রদায়ের মায়াজালতন্ত্র ওঅতিযোগ যানের চিত্তবর্গ তত্ত্ব সম্বন্ধে অধ্যয়ন করেন। তিনি র্দ্জোং-পা () নামক লামার নিকট ছেদ সাধনা সম্বন্ধে এবং 'ছুস-পা-দার-স্তোন-পা (), মাল-কা-বা-চান-পা () ও স্ম্যোন-পা-দোন-ল্দান () নামক তিন ভিক্ষুর নিকট ঝি-ব্যেদ () তত্ত্ব সম্বন্ধে শিক্ষালাভ করেন। তার অন্যান্য উল্লেখযোগ্য শিক্ষক ছিলেন গ্রুব-থোব-দ্ঙ্গোস-গ্রুব () নামক গ্তের-স্তোন।

গ্রন্থ আবিষ্কার
ন্যাং-রাল-ন্যি-মা-'ওদ-জের শিক্ষালাভের পরে স্ম্রা-বো-ল্চোগ্স () নামক এক দুর্গম স্থানে একটি মঠ নির্মাণ করেন। এই সময় তিনি ব্রাক-স্রিন-মো-স্বার-র্জে () নামক নিকটবর্তী একটি স্থানে থুগ্স-র্জে-ছেন-পো (), ম্খা'-'গ্রো-গ্সাং-বা (), ব্লা-মা-রিগ-দ্জিন () প্রভৃতি বেশ কিছু লুক্কায়িত প্রাচীন গ্রন্থ আবিষ্কার করেন। এছাড়া তিনি তিব্বত সম্রাট স্রোং-ব্ত্সন-স্গাম-পো দ্বারা নিরররমিত 'খো-'থিং () মন্দিরে অবস্থিত বৈরোচনের একটি বিশালাকার মূর্তির ভেতর থেকে ব্কা'-ব্র্গ্যাদ-ব্দে-গ্শেগ্স-'দুস-পা () নামক একটি গ্রন্থ আবিষ্কার করেন। তার সর্বাপেক্ষা উল্লেখযোগ্য আবিষ্কার হল ব্কা'-থাং-জাংস-গ্লিং-মা () নামক পদ্মসম্ভবের পূর্ণাঙ্গ জীবনী। এই গ্রন্থের ওপর নির্ভর করে তিনি ছোস-'ব্যুং-মে-তোগ-স্ন্যিং-পো-স্ব্রাং-র্ত্সি'ই-ব্চুদ () নামক বৌদ্ধধর্মের ইতিহাসের ওপর একটি গ্রন্থ রচনা করেন।

শিষ্য
তার উল্লেখযোগ্য শিষ্য ছিলেন নাম-ম্খা'-দ্পাল () এবং নাম-ম্খা'-'ওদ-জের () নামক তার দুই পুত্র, ন্যাং-স্তোন-গ্রাগ্স-পা-র্গ্যাল-ম্ত্শান (), ঝিগ-পো-ব্দুদ-র্ত্সি (), র্জে-স্মোন-'ওন-পা (), মি-ব্স্ক্যোদ-র্দো-র্জে () প্রভৃতি।

তথ্যসূত্র

আরো পড়ুন
Daniel A. Hirshberg. 2012. Delivering the Lotus-Born: Historiography in the Tibetan Renaissance. Doctoral dissertation at Harvard University.
Dudjom Rinpoche. 1991. The Nyingma School of Tibetan Buddhism, trans. Gyurme Dorje. Boston: Wisdom Publications.
David Germano. 2005. "The Funerary Transformation of the Great Perfection (Rdzogs chen)." Journal of the International Association of Tibetan Studies, vol. 1, pp. 1–54.

গ্তের-স্তোন
১১২৪-এ জন্ম
১১৯২-এ মৃত্যু
লেস্টার সিটি ফুটবল ক্লাব

লেস্টার সিটি ফুটবল ক্লাব, দি ফক্সেস নামেও পরিচিত, একটি ফুটবল ক্লাব যার উত্‍পত্তি হয়েছে ইংল্যান্ডের লিচেস্টার শহরের দি কিং পাওয়ার স্টেডিয়ামে।  তারা ২০১৩-১৪ মৌসুমে দি ফুটবল লিগ চ্যাম্পিয়নশিপের বিজয়ী হওয়ায় ২০১৪-১৫ মৌসুমের ইংলিশ প্রিমিয়ার লিগ খেলবে।
এই ক্লাবটি ১৮৮৪ সালে লেস্টার ফস নামে প্রতিষ্ঠিত হয়েছিল, ফস রোডের নিকট একটি মাঠে খেলা শুরুর মাধ্যমে। তারা ফিলবার্ট স্ট্রীটে ১৮৯১ সাল থেকে খেলা শুরু করে। সেখানে তারা ১১১ বছর খেলে।  পরবর্তীতে ২০০২ সালে নিকটবর্তী ওয়াকার্স স্টেডিয়ামে খেলা শুরু করে।

১৮৯৪ সালে, লেস্টারকে দি ফুটবল লিগে খেলার জন্য বাছাই করা হয়।

অর্জন

প্রিমিয়ার লিগ
চ্যাম্পিয়ন (১ বার): ২০১৫-১৬

সেকেন্ড ডিভিশন
চ্যাম্পিয়ন (৭ বার): ১৯২৪–২৫, ১৯৩৬-৩৭, ১৯৫৩–৫৪, ১৯৫৭–৫৭, ১৯৭০–৭১, ১৯৭৯–৮০, ২০১৩–১৪

থার্ড ডিভিশন
চ্যাম্পিয়ন (১ বার): ২০০৮–০৯

লিগ কাপ
চ্যাম্পিয়ন (৩ বার): ১৯৬৩–৬৪, ১৯৯৬–৯৭, ১৯৯৯–০০

এফ এ চ্যারিটি শিল্ডচ্যাম্পিয়ন (১ বার)': ১৯৭১''

তথ্যসূত্র 

লেস্টার সিটি ফুটবল ক্লাব
লিসেস্টারশায়ারের মধ্যে ফুটবল ক্লাব
ইংল্যান্ডে ১৮৮৪-এ প্রতিষ্ঠান
ফুটবল লিগ চ্যাম্পিয়নশিপ ক্লাব
ফুটবল লিগ কাপ বিজয়ী
এসোসিয়েশন ফুটবল ক্লাব ১৮৮৪-এ প্রতিষ্ঠিত
লিচেস্টারের মধ্যে খেলাধুলা
ফুটবল লিগ ক্লাব
প্রিমিয়ার লিগের ক্লাব
ইংল্যান্ডের ফুটবল ক্লাব
লরিয়াস বিশ্ব ক্রীড়া পুরস্কার বিজয়ী
১৮৮৪-এ প্রতিষ্ঠিত ফুটবল ক্লাব
এফএ কাপ বিজয়ী
স্ট্যাম্প (ক্রিকেট)

স্ট্যাম্প () হল ক্রিকেট খেলায় ব্যবহৃত একটি শব্দ, যার তিনটি পারিভাষিক অর্থ রয়েছে। ১. উইকেটের অংশবিশেষ, ২. ব্যাটসম্যানকে আউট করার একটা পদ্ধতি, ৩. টেস্ট খেলায় নির্দিষ্ট দিনের খেলা সমাপ্তি বুঝাতে।

উইকেটের অংশবিশেষ 
স্ট্যাম্প হল লম্বালম্বিভাবে দাড় করানো তিনটি খুঁটি, যাদের মাথায় দুইটি বেল থাকে। সাধারণত স্ট্যাম্প এবং বেল কাঠের তৈরি হয়। প্রতিটি সম্পূর্ণ স্ট্যাম্পের প্রস্থ হল ৯ ইঞ্চি বা ২২.৯ সেন্টিমিটার এবং উচ্চতা হল ২৮ ইঞ্চি বা ৭১.১ সেন্টিমিটার। প্রতিটি খুঁটির ব্যাস হল ১.৫ ইঞ্চি বা ১.৭৫ ইঞ্চি। স্ট্যাম্পের এক দিকে ছুঁচালো থাকে যাতে সহজে মাটিতে গেঁথে দেওয়া যায় এবং অন্য পাশে ইউ শ্যাপের গর্ত করা হয়, যাতে বেল সহজে বসানো যায়।

প্রতিটি স্ট্যাম্পকে একটি নির্দিষ্ট নামে ডাকা হয়। যেমন:
 অফ স্ট্যাম্প হল ব্যাটসম্যান যেদিকে মুখ করে ব্যাট করছে সেদিকের স্ট্যাম্প।
 মিডল স্ট্যাম্প হল দুই স্ট্যাম্পের মধ্যখানের স্ট্যাম্প।
 লেগ স্ট্যাম্প হল যেদিকে ব্যাটসম্যানের পা থাকে সেদিকের স্ট্যাম্প।

এই নামগুলো ব্যাটসম্যানের সাথে সম্পৃক্ত। সুতরাং, একজন ডানহাতি ব্যাটসম্যানের লেগ স্ট্যাম্প একজন বামহাতি ব্যাটসম্যানের ক্ষেত্রে অফ স্ট্যাম্প হয়ে যায়।

আধুনিক আন্তর্জাতিক খেলায়, স্ট্যাম্পের গায়ে স্পন্সরের লোগো লাগানো থাকে। যদিও তা গ্যালারীতে বসা দর্শকদের চোখে পড়েনা। এই ধরনের লোগো শুধু টেলিভিশন দর্শকদের-ই দৃষ্টিগোচর হয়।

প্রফেশনাল খেলার জন্য, স্ট্যাম্পে টেলিভিশন ক্যামেরা লাগানো থাকে। এটাকে স্ট্যাম্প ক্যামেরা বলে। যার মাধ্যমে অসাধারণ দৃশ্য উপভোগ করা যায়, বিশেষত যখন ব্যাটসম্যান বোল্ড আউট হয়।

ব্যাটসম্যানকে আউট করার পদ্ধতি
ক্রিকেটে একজন ব্যাটসম্যানকে তখনই স্ট্যাম্পড আউট বলে ধরা হয় যখন:
 উইকেট কিপার উইকেট উপড়ে ফেলে ব্যাটসম্যান যখন -
দাগের বাইরে থাকে, সাধারণতঃ বল মারার জন্য সামনে এগিয়ে যায়,
রান নিচ্ছে না
ফিল্ডিং টীমের যেকোনো খেলোয়াড় আউটের জন্য আবেদন করতে হবে। তখন লেগ আম্পায়ারের উপর সিদ্ধান্ত অর্পিত হয়।

নির্দিষ্ট দিনের খেলা সমাপ্তি
স্ট্যাম্প শব্দটিকে দিনের খেলার শেষ বুঝতেও ব্যবহার করা হয়। যেমনঃ আম্পায়ার স্ট্যাম্প ঘোষণা করলেন, এর অর্থ হল- আম্পায়ার সেদিনের জন্য খেলার সমাপ্তি ঘোষণা করলেন। প্রতিটি সেশনের শেষে তথা চা পান বিরতি ও মধ্যাহ্নভোজের বিরতির সময় আম্পায়ার বেল অপসারণ করবেন। দিনের খেলার শেষেও একইভাবে বেল তুলে ফেলবেন।

তথ্যসূত্র

ক্রিকেটের সরঞ্জাম
ক্রিকেটের নিয়ম-কানুন
ক্রিকেট পরিভাষা
জর্জ পেক

জর্জ পেক একজন পদার্থবিজ্ঞানী।

জীবনী
পেক ১৯২৪ সালের ১ এপ্রিল ওহাইওতে জন্মগ্রহণ করেন। তিনি কার্নেগী ইন্সটিটিউট অব টেকনোলজি থেকে ১৯৪৫ সালে বিএস এবং এমএস এবং হার্ভার্ড বিশ্ববিদ্যালয় থেকে পদার্থবিজ্ঞানে ১৯৪৮ সালে পিএইচডি ডিগ্রি অর্জন করেন। পেক ১৯৪৫ সালে ওয়েস্টিংহাউস ইলেক্ট্রিক কর্পোরেশনে জুনিয়র ইঞ্জিনিয়ার হিসেবে যোগদান করেন। ১৯৪৮ সালে ওয়াশিংটন ইউনিভার্সিটি ইন সেন্ট লুইস এর পদার্থবিজ্ঞান বিভাগে সহকারী অধ্যাপক হিসেবে যোগদান করেন। তিনি ১৯৫২ সালে সহযোগী অধ্যাপক এবং ১৯৫৩ সালে অধ্যাপক পদে উন্নীত হন। ১৯৫২ থেকে ১৯৫৬ সাল পর্যন্ত এই বিভাগের চেয়ার এর দায়িত্ব পালন করেন। ১৯৫৬ থেকে ১৯৬২ সাল পর্যন্ত স্ট্যানফোর্ড বিশ্ববিদ্যালয় এ পদার্থবিজ্ঞান বিভাগে অধ্যাপক পদে কর্মরত ছিলেন। ১৯৬২ থেকে ১৯৬৯ সাল পর্যন্ত ওয়াশিংটন ইউনিভার্সিটি ইন সেন্ট লুইস এর পদার্থবিজ্ঞানের অধ্যাপক হিসেবে কর্মরত ছিলেন। ১৯৬২ থেকে ১৯৬৯ সাল পর্যন্ত ওয়াশিংটন ইউনিভার্সিটি ইন সেন্ট লুইস এর প্রভোস্ট এবং ১৯৬৭ থেকে ১৯৬৯ সাল পর্যন্ত এক্সিকিউটিভ ভাইস চ্যান্সেলর হিসেবে কর্মরত ছিলেন। ১৯৭০ থেকে ১৯৭৩ সাল এবং ১৯৭৪ থেকে ১৯৭৮ সাল পর্যন্ত জেরক্স কর্পোরেশন এর ভাইস প্রেসিডেন্ট এবং পালো অল্টো রিসার্চ সেন্টার এর ম্যানেজার হিসেবে দায়িত্ব পালন করেন। ১৯৭৩ থেকে ১৯৭৪ সাল পর্যন্ত জেরক্স কর্পোরেশন এর রিসার্চ অ্যান্ড ডেভেলপমেন্ট স্টাফের ভাইস প্রেসিডেন্ট হিসেবে দায়িত্ব পালন করেন। ১৯৭৭ সালে আমেরিকান ফিজিক্যাল সোসাইটির প্রেসিডেন্ট নির্বাচিত হন। ১৯৭৮ থেকে ১৯৮৩ সাল পর্যন্ত জেরক্স কর্পোরেশন এর কর্পোরেট রিসার্চের ভাইস প্রেসিডেন্ট ছিলেন এবং ১৯৮৩ থেকে ১৯৮৬ সাল পররযন্ত গ্রুপ ভাইস প্রেসিডেন্ট ছিলেন।

তথ্যসূত্র

ন্যাশনাল মেডেল অফ সাইন্স বিজয়ী
হার্ভার্ড বিশ্ববিদ্যালয়ের প্রাক্তন শিক্ষার্থী
ওয়াশিংটন ইউনিভার্সিটি ইন সেন্ট লুইসের শিক্ষক
১৯২৪-এ জন্ম
২০০৪-এ মৃত্যু
২০শ শতাব্দীর মার্কিন পদার্থবিজ্ঞানী
কার্নেগী মেলন বিশ্ববিদ্যালয়ের প্রাক্তন শিক্ষার্থী
আমেরিকান ফিজিক্যাল সোসাইটির বিশিষ্ট সভ্য